Kristin Solberg

Kristin Elisabeth Solberg (født 1982) er en norsk journalist, sakprosaforfatter og kunstner. Hun har vært korrespondent i Vest-Asia for NRK og i Pakistan, Afghanistan og India for Aftenposten og svenske Dagens Nyheter. 

Etter oppvekst på Skjetten tok hun etter videregående skole bachelor i journalistikk og master i internasjonale relasjoner ved London School of Economics. Hun hadde et vikariat i en libanesisk avis og utsikt til fast jobb der, men så ble det urolig i landet og dermed dårligere økonomi i avisa. I stedet flyttet hun til India og arbeidet som freelancer. Hun bodde der da hun skrev sin første bok, og i Kabul da hun skrev Livets skole.Intervju i Universitas Fra 2016 til 2020 var hun NRK-korrespondent i Istanbul med ansvar for Vest-Asia. Tidligere har hun vært korrespondent for Aftenposten og den svenske avisen Dagens Nyheter i Afghanistan, Pakistan og India.

I 2014 fikk hun Den store journalistprisen og Bjørnsonprisen. I 2015 ble hun (sammen med Per Edgar Kokkvold) tildelt den aller første Gunnar Sønstebys minnepris.

 Bibliografi 
 Den andre 2022 ISBN 978-82-03-39340-2
 Jordmødrene i Afghanistan 2013 ISBN 978-82-03-29628-4
 Livets skole 2013 ISBN 978-82-03-29341-2
 Gjennom de renes land - Rapport fra Pakistan 2010 ISBN 9788203293153 Tildelt Internasjonal Reporters Journalistpris

 Referanser 

 Eksterne lenker 



  Kristin Solberg om Livets skole hos Aschehougs bokfilmer

Kategori:Norske journalister
Kategori:Norske korrespondenter
Kategori:Norske sakprosaforfattere
Kategori:Norske kunstnere
Kategori:NRK-journalister
Kategori:NRK-korrespondenter
Kategori:Journalister i Aftenposten
Kategori:Personer fra Skedsmo kommune